SK Úradný vestník Európskej únie C 162/11

Informácie oznámené členskými štátmi týkajúce sa štátnej pomoci poskytovanej podľa nariadenia Komisie (ES) č. 1857/2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2009/C 162/07

Č. pomoci: XA 67/09

Členský štát: Česká republika

Región: —

Názov schémy pomoci alebo názov podniku, ktorý je príjemcom jednotlivej pomoci: Podpora poradenství v zemědělství zaměřená na odborné konzultace poskytované výzkumnými institucemi, odbornými sdruženími, které plní roli nositele odborných poznatků v těch případech, kdy neexistují odpovídající výzkumné instituce, a veřejnými vysokými školami s resortním zaměřením

Právny základ: Zákon č. 252/1997 Sb., o zemědělství, v znení p.p.

Zásady, ktorými sa stanovujú podmienky pre poskytovanie dotácií na základe § 2 a § 2d zákona č. 252/1997 Sb., o zemědělství

Ročné výdavky plánované v rámci schémy pomoci alebo celková suma jednotlivej pomoci poskytnutej podniku: Max. 15 mil. Kč

Maximálna výška pomoci: Pomoc môže pokryť maximálne 100 % nákladov uvedených v článku 15 ods. 2 písm. c), maximálne však do výšky 800 tis. Kč na žiadateľa.

Dátum realizácie: Od 16. marca 2009.

Doba trvania schémy pomoci alebo poskytovania jednotlivej pomoci: Do 31. decembra 2013.

Cieľ pomoci: Pomoc sa uskutočňuje na základe článku 15 nariadenia Komisie (ES) č. 1857/2006.

Pomoc a rozšírenie poľnohospodárskeho poradenstva prostredníctvom odborných konzultácií poskytovaných výskumnými inštitúciami, odbornými združeniami, ktoré plnia úlohu nositeľa odborných poznatkov v tých prípadoch, keď neexistujú zodpovedajúce výskumné inštitúcie, a vysokými školami s rezortným zameraním. Na komunikačnú činnosť sa použijú moderné komunikačné prostriedky, ale i časovo obmedzený osobný kontakt zameraný na transfer vedecko-výskumných poznatkov prevádzkovej povahy.

Dotknuté odvetvie/odvetvia: Malé a stredné podniky pôsobiace v prvovýrobe poľnohospodárskych produktov.

Názov a adresa orgánu poskytujúceho pomoc:

Ministerstvo zemědělství Těšnov 17 117 05 Praha 1 ČESKÁ REPUBLIKA

Adresa webových stránok: http://www.mze.cz/Index.aspx?ch=74&typ=2&ids=1802&val=1802

(pozri Zásady poskytovania dotácií pre príslušný rok – dotačný program 9.F.i.)

Ďalšie údaje: Ministerstvo poľnohospodárstva ČR vyhlasuje, že budú dodržané podmienky podľa nariadenia Komisie (ES) č. 1857/2006, t. j. pomoc bude smerovaná do malých a stredných podnikov pôsobiacich v oblasti prvovýroby poľnohospodárskych produktov, a najmä podmienky uvedené v článku 15.

Ministerstvo poľnohospodárstva ČR potvrdzuje, že technická pomoc sa bude poskytovať v podobe vecného plnenia dotovaných služieb a nebude zahŕňať priame platby peňažných súm výrobcom.

V Prahe 18. februára 2009 Head of Education and Consultancy Department Ing. Alois NOVÁČEK

Č. pomoci: XA 70/09

Členský štát: Česká republika

Región: —

Názov schémy pomoci alebo názov podniku prijímajúceho individuálnu pomoc: Podpora poradenství v zemědělství - vstupní konzultace poskytované agrárními nevládními neziskovými organizacemi

Právny základ: Zákon č. 252/1997 Sb., o zemědělství, ve znění p.p.

Zásady, kterými se stanovují podmínky pro poskytování dotací na základě § 2 a § 2d zákona č. 252/1997 Sb., o zemědělství

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Max. 10 mil Kč

Maximálna intenzita pomoci: Pomoc môže pokryť maximálne 100 % nákladov uvedených v článku 15 ods. 2 písm. c), maximálne však do výšky 500 Kč na člena členskej základne agrárnej nevládnej neziskovej organizácie.

Dátum implementácie: Od 16. marca 2009.

Trvanie schémy štátnej pomoci alebo individuálnej pomoci: Do 31. decembra 2013.

Účel pomoci: Pomoc sa realizuje na základe článku 15 nariadenia Komisie (ES) č. 1857/2006.

Cieľom je podporiť a rozšíriť poľnohospodárske poradenstvo cestou vstupných konzultácií poskytovaných poľnohospodárom agrárnymi nevládnymi neziskovými organizáciami. Na konzultačnú činnosť budú využívané moderné komunikačné prostriedky, ako aj časovo limitovaný osobný kontakt zameraný na poskytnutie všeobecných informácií o podporných programoch, informácií o nevyhnutnosti dodržovania podmienok správnej výrobnej praxe predovšetkým v súvislosti s plnením požiadaviek cross-compliance a agro-environmentálnych programov, nasmerovanie zákazníkov na ďalšie odborné konzultácie alebo individuálne poradenské služby. Súčasťou činnosti agrárnych nevládnych neziskových organizácií bude taktiež poskytovanie spätnej väzby ministerstvu o poradenských potrebách cieľových skupín a o dodávaných poradenských službách.

Príslušné odvetvia hospodárstva: Malé a stredné podniky pôsobiace v prvovýrobe poľnohospodárskych výrobkov

Názov a adresa orgánu poskytujúceho pomoc:

Ministerstvo zemědělství Těšnov 17 117 05 Praha 1 ČESKÁ REPUBLIKA

Internetová stránka: http://www.mze.cz/Index.aspx?ch=74&typ=2&ids=1802&val=1802

(pozri Zásady na poskytovanie dotácií na príslušný rok – dotačný program 9.F.h.)

Ďalšie informácie: Ministerstvo poľnohospodárstva ČR deklaruje, že že budú dodržané podmienky podľa nariadenia Komisie (ES) č. 1857/2006, t. j. pomoc bude smerovaná na malé a stredné podniky pôsobiace v oblasti prvovýroby poľnohospodárskych výrobkov, a najmä podmienky uvedené v článku 15.

Ministerstvo poľnohospodárstva ČR potvrdzuje, že technická podpora bude poskytovaná formou vecného plnenia dotovaných služieb a nebude zahŕňať priame platby peňažných súm výrobcom.

V Prahe 18. februára 2009 Head of Education and Consultancy Department Ing. Alois NOVÁČEK

Č. pomoci: XA 79/09

Členský štát: Španielsko

Región: Aragón

Názov schémy štátnej pomoci alebo názov podniku prijímajúceho individuálnu štátnu pomoc: Modificación de la Orden de 24 de septiembre de 2007, del Departamento de Agricultura y Alimentación, por la que se aprueban las bases reguladoras de las subvenciones en materia de fomento de las estructuras asociativas agrarias.

Právny základ:

— právne predpisy týkajúce sa verejnej pomoci všeobecne, najmä Ley 38/2003, de 17 de noviembre, General de Subvenciones (BOE no18-11-2003) a Decreto 2/2007, de 26 de enero, del Gobierno de Aragón que establece un marco de subvenciones en materia de agricultura y alimentación (B.O.A. no22-01-2007);

— článok 9 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001;

— Orden de 24 de septiembre de 2007, del Departamento de Agricultura y Alimentación, por la que se aprueban las bases reguladoras de las subvenciones en materia de fomento de las estructuras asociativas agrarias.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Na schému dotácií sa ročne plánujú vyčleniť rozpočtové prostriedky vo výške 700 000 EUR, ktoré sa rozdelia medzi možných príjemcov. Ako sa ustanovuje v článku 9 nariadenia Komisie (ES) č. 1857/2006, môže každý príjemca poberať štátnu pomoc počas obdobia piatich rokov, pričom celková výška pomoci nepresiahne 400 000 EUR.

Maximálna intenzita pomoci: Počas obdobia, keď sa môžu poskytnúť dotácie, môže každý príjemca vzhľadom na oprávnené výdavky uvedené v článku 9 ods. 3 nariadenia Komisie (ES) č. 1857/2006 získať v súlade s článkom 9 ods. 7 tohto nariadenia až 400 000 EUR.

Dátum implementácie: Od dátumu uverejnenia evidenčného čísla žiadosti o výnimku na webovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Do 31. decembra 2013 (článok 23 nariadenia Komisie (ES) č. 1857/2006).

Účel pomoci: Účelom tejto pomoci je podporiť opatrenia prijaté poľnohospodárskymi združeniami s cieľom zlepšiť ich štruktúru, prevádzku a organizáciu, ako aj propagovať výrobky výnimočnej kvality v súlade s vyhláškou Decreto 2/2007 a ustanoveniami článku 9 nariadenia Komisie (ES) č. 1857/2006.

Schéma štátnej pomoci sa bude riadiť nasledovnými zásadami:

Za oprávnené výdavky v rámci činnosti, na ktorú poskytla dotácia, sa považujú:

— externý audit účtovných závierok a výročných správ a audity vzťahujúce sa na získanie a predĺženie platnosti certifikátov alebo akreditácií pre postupy alebo výrobky, ktoré sú spojené s požiadavkami trhu na kvalitu poľnohospodársko-potravinárskych výrobkov. Externý audit účtovných závierok a výročných správ môžu využiť iba združenia, ktorým povinnosť vykonať externý audit nevyplýva zo zákona Ley 19/1988, de 12 de julio, de Auditorias de Cuentas;

— technické štúdie a prieskumy trhu vzťahujúce sa na výrobu a uvádzanie poľnohospodárskych výrobkov zoskupených v rámci združenia alebo skupiny výrobcov na trh;

— pokiaľ ide o procesy združovania subjektov (zlúčenia, prevzatia alebo splynutia), výdavky, ktoré vznikli v spojení s vytvorením nového subjektu v súvislosti s poradenskými službami, napr. poplatky za vypracovanie posudkov, štúdií, poplatky agentúram zaoberajúcim sa vybavovaním úradných a administratívnych formalít, registračné a licenčné poplatky, ako aj poplatky v súvislosti s vydaním povolení;

Príslušné odvetvia hospodárstva: Táto schéma predstavuje horizontálnu schému štátnej pomoci, ktorá sa môže vzťahovať na akékoľvek odvetvie alebo pododvetvie poľnohospodársko-potravinárskej výroby, v ktorom pôsobí združenie alebo skupina výrobcov.

Názov a adresa orgánu poskytujúceho pomoc:

Departamento de Agricultura y Alimentación Gobierno de Aragón Edificio Pignatelli Paseo María Agustín, 36 50071 Zaragoza ESPAÑA

Webová stránka: www.aragon.es prostredníctvom odkazu:

fomento estructuras asociativas agrarias

fomento estructuras asociativas agrarias Orden inicial

Č. pomoci: XA 98/09

Členský štát: Francúzsko

Región: Département de la Haute-Garonne (Conseil général de Haute-Garonne)

Názov schémy štátnej pomoci: Indemnisation des pertes entraînées par la fièvre catarrhale ovine (FCO) en Haute-Garonne: difficultés liées à la reconstitution du troupeau de souche en élevage ovin.

Právny základ: Článok 10 ods. 2 nariadenia (ES) č. 1857/2006 z 15. decembra 2006,

Arrêté du 15 décembre 2008 modifiant l'arrêté du 1er avril 2008 définissant les zones réglementées relatives à la fièvre catarrhale du mouton,

Rozhodnutie Rady 90/424/EHS z 26. júna 1990 o výdavkoch na veterinárnom úseku.

Délibération du Conseil régional Midi-Pyrénées du 21 octobre 2008.

Délibération du Conseil général de la Haute-Garonne du 28 janvier 2009.

Ročné výdavky plánované v rámci schémy štátnej pomoci: 200 000 EUR

Maximálna intenzita pomoci: maximálne 28 %

Regionálna rada (Conseil général) chce poskytnúť pomoc na všetky zvieratá, ktoré uhynuli na následky katarálnej horúčky oviec a ktoré boli nahradené, v tejto výške (paušálna suma na každé zviera):

Táto pomoc môže dosiahnuť intenzitu 16 % až 28 % hospodárskych strát spôsobených týmto úhynom.

Hospodárske straty spojené s náhradou chovnej samice stáda v odvetví chovu oviec možno vyhodnotiť nasledujúcim spôsobom. Uvádzané príklady sa vzťahujú na minimálne sumy strát.

V chove oviec: (bahnenie oviec vo veku 2 roky a produktivita: 1,4 jahňaťa/bahnicu)

Bahnice:

Minimálna celková hospodárska strata v chove oviec*: 302 EUR/bahnica

Pomoc departementu: 50 EUR, čiže 16 % výšky odhadovanej straty

Pomoc regiónu: 30 EUR až 50 EUR, čiže maximálne 16 % výšky odhadovanej straty

Štátna pomoc: Maximálne 100 EUR, čiže maximálne 33 % výšky odhadovanej straty

Barany:

Minimálna celková hospodárska strata v chove oviec**: 520 EUR/baran s osvedčením

Pomoc departementu: 150 EUR, čiže 28 % výšky odhadovanej straty

Pomoc regiónu: 150 EUR, čiže 28 % výšky odhadovanej straty

Štátna pomoc: Maximálne 91,47 EUR, čiže 17 % výšky odhadovanej straty

Miera kumulovanej pomoci však v žiadnom prípade nesmie presiahnuť 100 %.

— nákup jahňaťa (samice): 130 EUR + starnutie: 55 EUR (13 mesiacov × 0,20 EUR/ kg × 21 kg)

— strata produkcie: 1,4 jahňaťa × 100 EUR mínus 23 EUR na kŕmenie

— spolu: 130 + 55 + 140 – 23 = 302 EUR

— nákup plemenného barana s osvedčením šľachtiteľskej organizácie: 520 EUR

V každom prípade sa pomoc departementu Haute-Garonne bude vzťahovať len na odôvodnenú náhradu zvierat, ktoré boli vyhlásené za uhynuté a tým poľnohospodárovi vznikol nárok na odškodnenie od štátu, alebo zvierat, ktoré boli po neúspešnej liečbe katarálnej horúčky oviec utratené (opatrenie podporované z fondu solidarity združení na ochranu zdravia zvierat).

Okrem toho budú príjemcovia požiadaní o priznanie súm, ktoré prípadne prijali z režimov poistenia, pričom tieto sumy budú zohľadnené na overenie, či nebola prekročená maximálna 100 % miera pomoci.

Dátum implementácie:

Trvanie schémy štátnej pomoci: do konca roku 2009

Účel pomoci: V súlade s vnútroštátnym programom boja proti katarálnej horúčke oviec a ako doplnok ďalších opatrení, prijatých na kontrolu a dohľad nad touto chorobou, chce departement Haute-Garonne udeliť pomoc chovateľom v regióne na zníženie nákladov na výmenu zvierat v chovnom stáde, ktoré uhynuli na katarálnu horúčku oviec.

Príslušné odvetvia hospodárstva: odvetvie oviec

Názov a adresa orgánu poskytujúceho pomoc:

Conseil général de la Haute-Garonne 1 boulevard de la Marquette 31090 Toulouse CEDEX FRANCE

Internetová stránka: http://www.cg31.fr/upload/pdf_dadre_fco/aide_reconstruction_cheptel_ovin.pdf

Č. pomoci: XA 152/09

Členský štát: Éire/Írsko

Región: Éire/Írsko

Názov schémy štátnej pomoci alebo názov podniku prijímajúceho individuálnu štátnu pomoc: Prolongation of Stamp Duty Relief for Farm Consolidation (predĺženie oslobodenia od kolkových poplatkov s cieľom konsolidácie poľnohospodárskych podnikov), Scheme /schéma/ XA 328/07

Právny základ: Section 81C of the Stamp Duties Consolidation Act 1999, as introduced in Section 104 of the Finance Act 2007 and amended by Section 85 of Finance (No 2) Act 2008

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Predĺženie bude trvať 2 roky a očakáva sa, že ročne bude stáť 1,5 mil. EUR.

Maximálna intenzita pomoci: Sadzba kolkových poplatkov nepresahuje 6 % hodnoty príslušnej pôdy. (Maximálna sadzba kolkových poplatkov sa v rozpočte na rok 2009 pre nebytové plochy a majetok znížila z 9 % na 6 % s účinkom od 15. októbra 2008). Maximálna intenzita pomoci je 100 % kolkového poplatku z investície. Maximálna intenzita pomoci teda nepresahuje 100 % právnych a administratívnych nákladov na preparcelovanie pozemkov vrátane nákladov na zememeračský prieskum.

Dátum implementácie:

Trvanie schémy štátnej pomoci alebo individuálnej štátnej pomoci: 2 roky do 30. júna 2011

Účel pomoci: Účelom oslobodenia od poplatkov je znížiť prevádzkové ťažkosti spôsobené fragmentáciou pozemkov a zlepšiť životaschopnosť a konkurencieschopnosť írskych poľnohospodárskych podnikov prostredníctvom podpory ich rozsiahlejšej konsolidácie. Schéma spĺňa parametre ustanovené v článku 13 nariadenia o skupinových výnimkách [nariadenie Komisie (ES) č. 1857/2006] – „Pomoc na preparcelovanie pozemku“.

Príslušné odvetvia hospodárstva: všetky odvetvia poľnohospodárstva

Názov a adresa orgánu poskytujúceho pomoc: Pomoc má formu daňovej úľavy, resp. preplatenia dane. Orgánom poskytujúcim pomoc je v tejto súvislosti úrad Revenue Commissioners, Dublin Castle, Dublin 2, Írsko. Na schému bude tiež potrebná certifikácia od štátneho orgánu pre rozvoj poľnohospodárstva a potravinárstva Teagasc, Oak Park, Carlow, Írsko.

Internetová stránka: Právne predpisy, ktorými sa ustanovuje oslobodenie od kolkových poplatkov, sa nachádzajú v Section 81C of the Stamp Duties Consolidation Act 1999, as introduced by Section 104 of the Finance Act 2007 (oddiel 81C zákona o konsolidácii kolkových poplatkov z roku 1999, v znení oddielu 104 zákona o financiách z roku 2007) – http://www.oireachtas.ie/documents/bills28/acts/2007/a1107.pdf

Právne predpisy, ktorými sa ustanovuje predĺženie oslobodenia od kolkových poplatkov, sa nachádzajú v Section 85 of Finance (No 2) Act 2008 (oddiel 85 zákona o financiách /č. 2/ z roku 2008 – http://www.oireachtas.ie/documents/bills28/acts/2008/a2508.pdf

Ďalšie informácie: Toto opatrenie predstavuje predĺženie schválenej schémy XA 328/07, a to z pôvodnej lehoty 30. júna 2009 na lehotu 30. júna 2011. Schéma nebola predmetom žiadnych iných zmien a írske orgány preto vychádzajú z toho, že navrhované predĺženie platnosti schémy nemôže mať vplyv na hodnotenie zlučiteľnosti opatrenia pomoci so spoločným trhom.

Rovnako, ako v prípade schémy XA 328/07, si táto schéma bude taktiež vyžadovať certifikáciu od štátneho orgánu pre rozvoj poľnohospodárstva a potravinárstva Teagasc, Oak Park, Carlow, Írsko.

Ďalšie informácie: Pokyny pre túto schému, rovnako ako v prípade schémy XA 328/07, obsahujú tieto podmienky:

a) zníženia počtu oddelených parciel pozemku tvoriacich poľnohospodársky podnik alebo

b) celkového zníženia vzdialenosti medzi existujúcimi parcelami tvoriacimi poľnohospodársky podnik;

a) ponechať si vlastníctvo vymeneného pozemku;

b) využívať pozemok na poľnohospodárske účely a

c) stráviť viac ako 50 % svojho normálneho pracovného času poľnohospodárskymi aktivitami a

Oprávnený poľnohospodár musí podať žiadosť obsahujúcu všetky príslušné doklady orgánu Teagasc. Ak Teagasc považuje náležitosti za splnené, vydá certifikát o konsolidácii poľnohospodárskeho podniku, ktorý poľnohospodár následne predloží úradu Revenue Commissioners s cieľom získať oslobodenie od kolkových poplatkov, prípadne preplatenie dane.